***Projekts***

2023.gada \_\_\_.\_\_\_\_\_\_\_\_\_\_\_\_ Lēmums Nr.\_\_\_

 (prot. Nr.\_\_, \_\_\_\_.§)

**Par grozījumiem Daugavpils pilsētas domes 2021.gada 15.aprīļa lēmumā Nr.195**

 **“Par nekustamā īpašuma daļas nodošanu bezatlīdzības lietošanā”**

 Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, trešo prim, piekto un sesto daļu, izskatot biedrības “Latvijas Sarkanais Krusts” 2023.gada 31.maija iesniegumu Nr.36/31.05.23 (reģistrēts Daugavpils pašvaldības centrālajā pārvaldē 2023.gada 31.maijā ar Nr.1.2.-7/1720) ar lūgumu veikt izmaiņas Daugavpils pilsētas domes 2021.gada 15.aprīļa lēmuma Nr.195 “Par nekustamā īpašuma daļas nodošanu bezatlīdzības lietošanā” punktā Nr.3, pagarinot telpu 18.novembra ielā 197V bezatlīdzības lietošanas termiņu līdz maksimālajam normatīvajos aktos paredzētajam termiņam,

ņemot vērā Valsts ieņēmumu dienesta 2005.gada 26.maija lēmumu Nr.150 (2014.gada 8.oktobra lēmums Nr.L-27531 - grozījumi 2005.gada 26.maija lēmumā Nr.150)*,* ar kuru biedrībai “Latvijas Sarkanais Krusts” ir piešķirts sabiedriskā labuma organizācijas statuss darbības jomā - labdarība, palīdzības sniegšana katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu, sociālās labklājības celšana, Īpašuma un mājokļu komitejas 2023.gada \_\_.\_\_\_\_\_\_\_\_\_\_\_ atzinumu, Domes Finanšu komitejas 2023.gada \_\_.\_\_\_\_\_\_\_\_\_\_ atzinumu, D**ome nolemj:**

 1. Izdarīt Daugavpils pilsētas domes 2021.gada 15.aprīļa lēmumā Nr.195 “Par nekustamā īpašuma daļas nodošanu bezatlīdzības lietošanā”,turpmāk – Lēmums, šādus grozījumus:

 1.1. Lēmuma 2.punktu izteikt šādā redakcijā:

 “2. Uz 2023.gada 31.maiju ēkas ar kadastra apzīmējumu 0500 005 2705 001 18.novembra ielā 197V, Daugavpilī, bilances vērtība sastāda 767552,79 EUR (septiņi simti sešdesmit septiņi tūkstoši pieci simti piecdesmit divi eiro un 79 centi) un zemesgabala ar kadastra apzīmējumu 0500 005 2705 9567 m2 platībā bilances vērtība sastāda 34059,00 EUR (trīsdesmit četri tūkstoši piecdesmit deviņi eiro un 00 centi).”

 1.2. Lēmuma 3.punktā skaitļus un vārdus “līdz 2025.gada 29.jūnijam” aizstāt ar skaitļiem un vārdiem “līdz 2031.gada 18.aprīlim”.

 1.3. Lēmuma 6.punktu izteikt šādā redakcijā:

“ 6. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 3.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī, nodrošinātu Īpašuma uzturēšanu un segtu ar tā uzturēšanu saistītus izdevumus.”

 1.4. Lēmuma 7.punktu papildināt ar 7.3.apakšpunktu šādā redakcijā:

“7.3. Biedrībai ir anulēts sabiedriskā labuma organizācijas statuss.”

 2. Uzdot Daugavpils Iespēju vidusskolai, reģistrācijas Nr.50900039431, juridiskā adrese: Valkas iela 4A, Daugavpils, sagatavot un noslēgt attiecīgu Līguma grozījumu par telpu nodošanu bezatlīdzības lietošanā.

 Domes priekšsēdētājs A.Elksniņš